न्यायमूर्ति आलोक सिंह ने सोमवार को पंजाब एवं हरियाणा उच्च न्यायालय के न्यायाधीश के तौर पर शपथ ली। इसके साथ उच्च न्यायालय में न्यायाधीशों की संख्या बढ़कर 48 हो गई। उन्हें मुख्य न्यायाधीश मुकुल मुदगल ने शपथ दिलाई। सहारनपुर से विज्ञान में स्नातक न्यायमूर्ति सिंह ने कानून की डिग्री हासिल करने के बाद सिविल कोर्ट रूड़की, हरिद्वार में 1982 में वकालत शुरू की। वर्ष 1993 में उन्होंने उच्चतम न्यायालय में वकालत शुरू की। उन्हें अक्तूबर 2009 में उत्तराखंड उच्च न्यायालय में न्यायाधीश के तौर पर पदोन्नत किया गया।